《幽谷泉》
宋代·刘攽

幼卿初凿琅琊溪，忆当大历六年时。欧阳今疏幽谷泉，复在庆历之六年。

两公相望几百载，中间游客常比肩。山神爱惜第一境，邂逅知者方流传。

乃知胜事未有尽，可怜岁月犹依然。穿云斸苔色澄澈，宝镜霜刃光蜎蜒。

岩前滥觞如可鉴，山下积石还成川。如公好事诚难得，推公此心人莫识。

且如泉源在污泥，谁道汲引非人力。作诗刻石歌泉池，欲问何似阳冰题。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。